CELEX: 32009D0148
Language: sl
Date: 2009-02-19 00:00:00
Title: 2009/148/ES: Odločba Komisije z dne 19. februarja 2009 o spremembi Odločbe 2008/883/ES glede datuma za Brazilijo, s katerim je dovoljen uvoz nekaterih vrst svežega govejega mesa v Skupnost (notificirano pod dokumentarno številko C(2009) 1040) (Besedilo velja za EGP)

20.2.2009   
            
            
               SL
            
            
               Uradni list Evropske unije
            
            
               L 49/46
            
         
      ODLOČBA KOMISIJE
   
   z dne 19. februarja 2009
   o spremembi Odločbe 2008/883/ES glede datuma za Brazilijo, s katerim je dovoljen uvoz nekaterih vrst svežega govejega mesa v Skupnost
   (notificirano pod dokumentarno številko C(2009) 1040)
   (Besedilo velja za EGP)
   (2009/148/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), ter zlasti uvodnega stavka člena 8, prvega pododstavka točke (1) člena 8 in točke (4) člena 8 Direktive,
   ob upoštevanju naslednjega:
   
               (1)
            
            
               Odločba Sveta 79/542/EGS z dne 21. decembra 1976 o uvedbi seznama tretjih držav ali delov tretjih držav ter o določitvi pogojev za zdravstveno varstvo živali in javnozdravstveno varstvo za uvoz v Skupnost nekaterih živih živali in njihovega svežega mesa (2) določa sanitarne pogoje za uvoz živih živali, razen konjev, in uvoz svežega mesa teh živali, vključno s konjskim mesom, razen mesnih pripravkov, v Skupnost.
            
         
               (2)
            
            
               Odločba 79/542/EGS določa, da je uvoz svežega mesa, namenjenega prehrani ljudi, dovoljen le, če tako meso prihaja z ozemlja ali dela ozemlja tretje države iz seznama v delu 1 Priloge II k navedeni odločbi in če sveže meso izpolnjuje zahteve iz ustreznega veterinarskega spričevala za navedeno meso v skladu z vzorci iz dela 2 navedene priloge, ob upoštevanju vsakršnih posebnih pogojev ali dodatnih jamstev, ki se zahtevajo za to meso.
            
         
               (3)
            
            
               Odločba 79/542/EGS, kakor je bila spremenjena z Odločbo Komisije 2008/642/ES (3), je pri vnosu za Brazilijo v delu 1 Priloge II k Odločbi 79/542/EGS z oznako ozemlja BR-3 zveznima državama Paraná in São Paulo med drugim ponovno dovolila uvoz v Skupnost svežega izkoščenega in zorjenega govejega mesa živali, zaklanih na ali po 1. avgustu 2008.
            
         
               (4)
            
            
               Odločba 79/542/EGS, kakor je bila spremenjena z Odločbo Komisije 2008/883/ES (4), je nadalje spremenila navedeno prilogo glede vnosa za Brazilijo z oznako ozemlja BR-1, da je ponovno navedla Mato Grosso do Sul ter vključila preostale predele zveznih držav Minas Gerais in Mato Grosso ter tako omogočila uvoz v Skupnost izkoščenega in zorjenega govejega mesa živali, zaklanih na ali po 1. decembru 2008. Vendar pa člen 2 Odločbe 2008/883/ES dovoljuje uvoz v Skupnost pošiljk svežega izkoščenega in zorjenega govejega mesa živali z ozemelj z oznako BR-1, kakor so opredeljena v Odločbi 2008/642/ES, ter pridobljenega od živali, zaklanih pred 1. decembrom 2008, do 14. januarja 2009.
            
         
               (5)
            
            
               Glede na to, da ni skrbi zaradi zdravja živali in ker so bila navedena ozemlja že potrjena pred navedenim datumom za uvoz svežega mesa v Skupnost, je treba za nadaljnji uvoz v Skupnost zalog govejega mesa živali, zaklanih na ali pred 1. decembrom 2008, z ozemelj v Braziliji z oznako BR-1, kakor so določena v vnosu za navedeno državo v delu 1 Priloge II k Odločbi 79/542/EGS, kakor je bila spremenjena z Odločbo 2008/642/ES, omogočiti več časa. Člen 2 Odločbe 2008/883/ES je treba ustrezno spremeniti, da se tak uvoz omogoči do 30. junija 2009.
            
         
               (6)
            
            
               Odločbo 2008/883/ES je zato treba ustrezno spremeniti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   V Odločbi 2008/883/ES se člen 2 nadomesti z naslednjim:
   
      „Člen 2
      Pošiljke svežega izkoščenega in zorjenega govejega mesa živali, zaklanih na in pred 1. decembrom 2008, z ozemlja Brazilije z oznako BR-1, kakor je določeno v delu 1 Priloge II k Odločbi 79/542/EGS, kakor je bila spremenjena z Odločbo Komisije 2008/642/ES (5), se lahko še naprej uvažajo v Skupnost do 30. junija 2009.
   
   Člen 2
   Ta odločba je naslovljena na države članice.
   
      V Bruslju, 19. februarja 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 18, 23.1.2003, str. 11.
   
      (2)  UL L 146, 14.6.1979, str. 15.
   
      (3)  UL L 207, 5.8.2008, str. 36.
   
      (4)  UL L 316, 26.11.2008, str. 14.
   
      (5)  UL L 207, 5.8.2008, str. 36.“